CELEX: 32022D0910
Language: ro
Date: 2022-06-09 00:00:00
Title: Decizia de punere în aplicare (UE) 2022/910 a Comisiei din 9 iunie 2022 de modificare a Deciziei de punere în aplicare (UE) 2019/1326 în ceea ce privește standardele armonizate pentru compatibilitatea electromagnetică a întreruptoarelor de joasă tensiune, a separatoarelor, a întreruptoarelor-separatoare și a unităților combinate cu siguranțe fuzibile, precum și a surselor externe de alimentare pentru telefoanele mobile (Text cu relevanță pentru SEE)

10.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 157/70
               
            
         DECIZIA DE PUNERE ÎN APLICARE (UE) 2022/910 A COMISIEI
         din 9 iunie 2022
         de modificare a Deciziei de punere în aplicare (UE) 2019/1326 în ceea ce privește standardele armonizate pentru compatibilitatea electromagnetică a întreruptoarelor de joasă tensiune, a separatoarelor, a întreruptoarelor-separatoare și a unităților combinate cu siguranțe fuzibile, precum și a surselor externe de alimentare pentru telefoanele mobile
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 13 din Directiva 2014/30/UE a Parlamentului European și a Consiliului (2), echipamentele electrice care sunt în conformitate cu standardele armonizate sau cu părți ale acestora ale căror referințe au fost publicate în Jurnalul Oficial al Uniunii Europene sunt considerate a fi în conformitate cu cerințele esențiale prevăzute în anexa I la directiva respectivă, vizate de standardele respective sau de părțile lor.
                  
               
                     (2)
                  
                  
                     Prin Decizia de punere în aplicare C(2016) 7641 (3), Comisia a înaintat o cerere Comitetului European de Standardizare (CEN), Comitetului European pentru Standardizare în Electrotehnică (Cenelec) și Institutului European de Standardizare în Telecomunicații (ETSI) cu privire la elaborarea și revizuirea standardelor armonizate pentru compatibilitatea electromagnetică în sprijinul Directivei 2014/30/UE.
                  
               
                     (3)
                  
                  
                     Pe baza cererii prevăzute în Decizia de punere în aplicare C(2016) 7641, Cenelec a revizuit standardul armonizat EN IEC 60947-3:2009 și modificarea acestuia, EN IEC 60947-3:2009/A1:2012, pentru întreruptoare de joasă tensiune, separatoare, întreruptoare-separatoare și unități combinate cu siguranțe fuzibile, ale căror referințe sunt publicate prin Comunicarea Comisiei (2018/C 246/01) (4).
                  
               
                     (4)
                  
                  
                     Acest lucru a dus la adoptarea standardului armonizat EN IEC 60947-3:2021 pentru aparataje de joasă tensiune: întreruptoare, separatoare, întreruptoare-separatoare și unități combinate cu siguranțe fuzibile.
                  
               
                     (5)
                  
                  
                     Comisia, împreună cu Cenelec, a evaluat dacă standardul EN IEC 60947-3:2021 respectă cererea prevăzută în Decizia de punere în aplicare C(2016) 7641.
                  
               
                     (6)
                  
                  
                     Standardul armonizat EN IEC 60947-3:2021 satisface cerințele esențiale pe care urmărește să le îndeplinească și care sunt stabilite în Directiva 2014/30/UE. Prin urmare, este adecvat să se publice referința acestui standard armonizat în Jurnalul Oficial al Uniunii Europene.
                  
               
                     (7)
                  
                  
                     Anexa I la Decizia de punere în aplicare (UE) 2019/1326 a Comisiei (5) conține lista referințelor standardelor armonizate care conferă o prezumție de conformitate cu Directiva 2014/30/UE. Pentru a asigura faptul că referințele la standardele armonizate elaborate în sprijinul Directivei 2014/30/UE sunt enumerate într-un singur act, referințele standardului EN IEC 60947-3:2021 trebuie incluse în anexa respectivă.
                  
               
                     (8)
                  
                  
                     Prin urmare, este necesar să se retragă din Jurnalul Oficial al Uniunii Europene referințele standardului armonizat EN 60947-3:2009 și ale modificării sale EN IEC 60947-3:2009/A1:2012.
                  
               
                     (9)
                  
                  
                     Prin scrisoarea din 15 noiembrie 2021, ETSI a informat Comisia că standardul armonizat EN 61204-3:2000 privind compatibilitatea electromagnetică a surselor de alimentare de joasă tensiune, ieșire de c.c., a cărui referință este publicată prin Comunicarea (2018/C 246/01), acoperă încărcătoarele care intră sub incidența standardului armonizat EN 301 489-34 V1.4.1. Comisia, împreună cu ETSI, a evaluat că standardul armonizat EN 61204-3:2000 poate fi utilizat în locul standardului armonizat EN 301 489-34 V1.4.1, deoarece cerințele de protecție suplimentare din standardul EN 301 489-34 V1.4.1 pentru a proteja încărcătorul de câmpurile generate de telefonul mobil nu mai sunt necesare.
                  
               
                     (10)
                  
                  
                     Prin urmare, este necesar să se retragă din Jurnalul Oficial al Uniunii Europene referințele standardului armonizat EN 301 489-34 V1.4.1.
                  
               
                     (11)
                  
                  
                     Anexa II la Decizia de punere în aplicare (UE) 2019/1326 conține referințele standardelor armonizate elaborate în sprijinul Directivei 2014/30/UE care sunt retrase din seria C a Jurnalului Oficial al Uniunii Europene. Prin urmare, este oportun să se includă în anexa respectivă referințele standardului armonizat EN IEC 60947-3:2009 și ale modificării sale EN IEC 60947-3:2009/A1:2012 și ale standardului armonizat EN 301 489-34 V1.4.1.
                  
               
                     (12)
                  
                  
                     Pentru a acorda producătorilor suficient timp de pregătire în vederea aplicării standardului armonizat EN IEC 60947-3:2021, este necesar să se amâne retragerea referințelor standardului armonizat EN IEC 60947-3:2009 și ale modificării sale EN IEC 60947-3:2009/A1:2012.
                  
               
                     (13)
                  
                  
                     Pentru a acorda producătorilor suficient timp de pregătire în vederea aplicării standardului armonizat EN 61204-3:2000 în locul standardului armonizat EN 301 489-34 V1.4.1, este necesar să se amâne retragerea referinței standardului armonizat respectiv.
                  
               
                     (14)
                  
                  
                     Prin urmare, este necesar ca Decizia de punere în aplicare (UE) 2019/1326 să fie modificată în consecință.
                  
               
                     (15)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Anexa I la Decizia de punere în aplicare (UE) 2019/1326 se modifică în conformitate cu anexa I la prezenta decizie.
         
         
            Articolul 2
            Anexa II la Decizia de punere în aplicare (UE) 2019/1326 se modifică în conformitate cu anexa II la prezenta decizie.
         
         
            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 9 iunie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2014/30/UE a Parlamentului European și a Consiliului din 26 februarie 2014 privind armonizarea legislațiilor statelor membre cu privire la compatibilitatea electromagnetică (JO L 96, 29.3.2014, p. 79).
         
            (3)  Decizia de punere în aplicare C(2016) 7641 a Comisiei din 30 noiembrie 2016 privind o cerere de standardizare adresată Comitetului European de Standardizare, Comitetului European de Standardizare în Electrotehnică și Institutului European de Standardizare în Telecomunicații în ceea ce privește standardele armonizate în sprijinul Directivei 2014/30/UE a Parlamentului European și a Consiliului din 26 februarie 2014 privind armonizarea legislațiilor statelor membre cu privire la compatibilitatea electromagnetică.
         
            (4)  Comunicarea Comisiei în cadrul implementării Directivei 2014/30/UE a Parlamentului European și a Consiliului privind armonizarea legislațiilor statelor membre cu privire la compatibilitatea electromagnetică (Publicarea titlurilor și a referințelor standardelor armonizate în temeiul legislației Uniunii în materie de armonizare) (JO C 246, 13.7.2018, p. 1).
         
            (5)  Decizia de punere în aplicare (UE) 2019/1326 a Comisiei din 5 august 2019 privind standardele armonizate pentru compatibilitatea electromagnetică elaborate în sprijinul Directivei 2014/30/UE a Parlamentului European și a Consiliului (JO L 206, 6.8.2019, p. 27).
      
      
         
            ANEXA I
            În anexa I, se adaugă următoarea rubrică:
            
               
                           Nr.
                        
                        
                           Referința standardului
                        
                     
                           „21.
                        
                        
                           EN IEC 60947-3:2021
                           Aparataj de joasă tensiune. Partea 3: Întreruptoare, separatoare, întreruptoare-separatoare și unități combinate cu siguranțe fuzibile”.
                        
                     
         
      
      
         
            ANEXA II
            În anexa II, se adaugă următoarele rubrici:
            
               
                           Nr.
                        
                        
                           Referința standardului
                        
                        
                           Data retragerii
                        
                     
                           „18.
                        
                        
                           EN IEC 60947-3:2009
                           Aparataj de joasă tensiune. Partea 3: Întreruptoare, separatoare, întreruptoare-separatoare și unități combinate cu siguranțe fuzibile
                           EN IEC 60947-3:2009/A1:2012
                        
                        
                           10 decembrie 2023
                        
                     
                           19.
                        
                        
                           EN 301 489 -34 V1.4.1
                           Compatibilitate electromagnetică și probleme de spectru radio (ERM); Standard de compatibilitate electromagnetică (CEM) pentru echipamente radio și servicii; Partea 34: Condiții specifice pentru sursa externă de alimentare (EPS) pentru telefoane mobile
                        
                        
                           10 decembrie 2023”.